Der er flere forskellige årsager til, at de [[Anden etnisk baggrund end dansk|etniske minoriteter i Danmark]] i høj grad gjort er bosat i den almene sektor. Dels har de ofte lave [[indkomst]]er, og dels foretrækker indvandrere generelt oftere [[lejebolig]]er. Deres muligheder for at flytte til privat udlejning har desuden været mindre gunstige. Dertil kommer, at nogle etniske minoriteter, især de, der har boet kortere tid i Danmark eller er mindre integrerede, ofte foretrækker at bo tæt på venner og familie eller generelt i områder med mange etniske minoriteter og få danskere. Desuden kan man forestille sig, at danskernes reaktioner på en stigende koncentration af etniske minoriteter i bestemte byområder er præget af det, man i forskningen kalder ’white flight and avoidance’. Det indebærer, at danskere i områder med stigende koncentration af indvandrere oftere flytter væk, og at boligsøgende danskere generelt oftere undgår multietniske byområder.<ref>Andersen, s. 153</ref>
Psykologi Samfund Teknologi Ledelse Sikkerhed Naturvidenskab